Odense Adresse-Contoirs Efterretninger, 1842-11-10
udlandet. Frankerig. Moniteuren offentliggjør nu officielt, at General Pajol er afsat som befalingsmand over den første Militairdivision og er bleven efterfulgt af General Sebastiani, der staaer i høiere Anseelse ved Hoffet og hos Marskal Soult. Pajol har været Soldat i 52 Aar og Generallieutenant i over 30 Aar. Da han bragte i Erfaring, at Man havde ifinde at afskedige ham, skrev han til Marskal Soult et Brev, hvori han yttrede sin Forbauselse over en saadan Afsked og tillige mindede om, at han af Napoleon var sat paa Listen blandt de første Generaler, der kunde vente Marskalstaven. Marskallen svarede Jntet, men oversendte ham blot Afskeden. Claude Pierre Greve af Pajol er født 1775 i Besancon. Meget ung traadte han ind i Tjenesten, deeltog i alle Revolutionens Feldttog og var alt 1805 Brigadegeneral. Med stor Ære kjæmpede han ogsaa med i Feldt togene 1806, 1807 og 1809 ; den Deel, han tog i Slaget ved Eckmühl, skaffede ham Æreslegionens Commandeurkors. J Toget mod Rusland anførte han det Davoustske Armeekorpses Fortropper; efter en Vaabendaad hvorved han bemægtigede sig Fyrst Bagrations hele Artilleriepark, udnævntes han til Divisionsgeneral. Paa Tilbagetoget blev han svært saaret, men deeltog dog i det følgende Aar i Slagene ved Lützen, Bautzen og Dresden. Ved Leipzig, hvor han kommanderede det 5te Artilleriekorps, kastede en Haubits, der traf hans Hest i Brystet, ham 25 Fod i Luften. "Naar Pajol dennegang kommer levende derfra, saa døer han aldrig sagde Napoleon. Men Pajol kom derfra og var, skjøndt han endnu bar Armen i et Bind, alt to Maaneder senere istand til at anføre Seine og Yonne's Observationsarmee. Efter en glorværdig Kamp med en overlegen Fiende erholdt han Æreslegionens Storkors og Napoleon udbrød, hvis alle Generaler havde tjent mig som De, saa stod Fienden ikke nu i Frankerig, Kastet paa Leiet formedelst nye Saar, erfoer han Keiserens Tronafsigelse, men ved Tilbagekomsten fra Elba førte han Loirearmeen til sin gamle Herre. J Spidsen for det første Kavalleriekorps fratog han ved Fleurus Preusserne 10 Kanoner, de eneste Kanoner, der erobredes i dette Feldttog. J Slaget ved Waterlod deeltog han ikke; han fulgte med Armeen bag Loirefloden og fik 1815 sin Afskeed. Julirevolutionen drev ham af den ubemærkede Stilling, i hvilken han nu uventet for Alle og ufrivillig vender tilbage. Abdel Kader har atter kastet sig ind i Bjergene Quamseris og agter derfra at forurolige de Franske i den forestaaende Vinter. J de første Dage af denne Maaned ventede Man en stor combineret Operation imod ham af Kolonnerne fra Mostaganem, Mascara og Algier Storbrittannien. Dampskibet Britannia for lod Liverpool den 5 Octbr., og syv en halv Dag efter dets Afreise fra den engelske Kyst fik det den amerikanske Kyst i Sigte. Altsaa kun en Uges Seilads fra den gamle til den nye Verden; Preussen. Den i Breslau udkommende Schlesische Zeit." melder under 3 ds. "Fra Berlin have vi erholdt den vigtige Efterretning, at Regjeringen har forelagt de stænderske Committeer det Spørgsmaal: om den preussiske Stat trængte til en rigstændersk Forfatning. Dette Spørgsmaal blev besvaret benægtende, dog kun med den svage Majoritet af fire Stemmer, nemlig med 51 Stemmer mod 47. Betænker Man Stændercommitteernes Sammensætning, i hvilke Ridderskabet og Stands herrerne alene have ligesaamange Medlemmer som Stæderne og Landboemenighederne, saa er dette Udfald en Begivenhed, der overtræffer Patrioternes dristigste Forhaabninger og tillige er af den herligste Betydning for Preussen, og følgelig for hele Tydskland." - (Dagsposten tilbagekalder denne Efterretning, som aldeles ubegrundet.)